**Vieläkin enemmän talviurheilua LIQUI MOLYn seurassa**

Öljynvalmistaja laajentaa huippu-urheilun sponsorointia Itävallassa ja Norjassa

**Tammikuu 2017 – LIQUI MOLY panee vielä vähän lisää pökköä pesään.** **Saksalainen öljyasiantuntija sponsoroi monia talviurheilulajeja, ja nyt yritys on laajentanut sponsorointiaan kahteen uuteen tapahtumaan, nimittäin** **kelkkailun maailmanmestaruuskisoihin Innsbruckissa ja mäkihypyn maailmancupiin Norjassa.** **"Olemme saaneet niin hyvää palautetta talviurheilusponsoroinnistamme, että me halusimme lisätä sponsorointikohteita entisestään", LIQUI MOLYn markkinointijohtaja Peter Baumann sanoo.**

Innsbruckissa kuun lopussa järjestettävät kelkkailun maailmanmestaruuskisat ovat ensimmäinen kahdesta uudesta sponsorointikohteesta. Siellä LIQUI MOLYn logon voi nähdä niin kilpa-asuissa kuin myös itse radalla. Norjassa järjestettävät mäkihypyn maailmancupin osakilpailut ovat toinen uusista kohteista. Maaliskuussa urheilijat ottavat toisistaan mittaa Oslossa, Lillehammerissa, Trondheimissa ja Vikersundissa. Sielläkin LIQUI MOLYn logon voi nähdä kilpa-asuissa ja loppurinteessä.

Itävallan ja Norjan urheilutapahtumien myötä LIQUI MOLY laajentaa jo nyt miljoonaluokassa pyörivää talviurheilun sponsorointipakettiaan entisestään. Yritys on jo aiemmin sponsoroinut eri kilpailuita Euroopassa, Pohjois-Amerikassa ja Aasiassa. "Siten miljoonat katsojat, joita emme saavuttaisi moottoriurheiluradoilla, pääsevät tutustumaan LIQUI MOLYyn", Peter Baumann sanoo.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 441 miljoonaa euroa vuonna 2015.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de